The Great Southern Trendkill

Ιστορία του δίσκου

Σύμφωνα με τους αδελφούς Άμποτ, ο Φιλ Άνσελμο παρουσίασε περίεργη συμπεριφορά κατά την διάρκεια της περιοδείας για την προώθηση του "Far Beyond Driven", το 1995. Η δικαιολογία του τραγουδιστή ήταν τα χρόνια προβλήματα που είχε στην πλάτη του λόγω των συνεχών περιοδειών. Ο Άνσελμο προσπάθησε να καταπολεμήσει τους πόνους καταφεύγοντας στο αλκοόλ, αλλά αυτό επηρέαζε την σκηνική του παρουσία και την απόδοση του. Οι γιατροί του πρότειναν να κάνει επέμβαση, η οποία κατά πάσα πιθανότητα θα τον βοηθούσε να ξεπεράσει το πρόβλημα του, αλλά θα τον κρατούσε μακρυά από τις ζωντανές εμφανίσεις για περισσότερο από ένα χρόνο. Ο Άνσελμο αρνήθηκε, θεωρώντας ότι δεν μπορούσε να απέχει για τόσο μεγάλο χρονικό διάστημα και ξεκίνησε την χρήση ηρωίνης ως παυσίπονο.
Η επιρροή των καταχρήσεων του τραγουδιστή του σχήματος έγινε φανερή σε κάποιες από τις συναυλίες τους, όπου οι δηλώσεις του δημιούργησαν προβλήματα στο συγκρότημα. Στην συναυλία τους στο Μόντρεαλ είπε ότι "η ραπ μουσική συνηγορεί στην δολοφονία των λευκών". Ο ίδιος αρνήθηκε τις κατηγορίες περί ρατσισμού και απολογήθηκε δημοσίως δικαιολογώντας τον εαυτό του ως μεθυσμένο και αναφέροντας ότι η δήλωση του ήταν λάθος.
Το 1995, το πρότζεκτ Down του Άνσελμο, αποτελούμενο από μέλη των Crowbar και Corrosion of Conformity, κυκλοφόρησε το άλμπουμ "NOLA" γνωρίζοντας επιτυχία, πριν πολύ σύντομα τα μέλη του σχήματος επιστρέψουν στα συγκροτήματα τους.
Το "The Great Southern Trendkill" κυκλοφόρησε στις 7 Μαΐου 1996 ανεβαίνοντας στην δεύτερη θέση των τσαρτ του Billboard και της Αυστραλίας, όπως και στο Top-10 στην Φινλανδία, τη Νέα Ζηλανδία και την Σουηδία. Το άλμπουμ βραβεύθηκε ως πλατινένιο στην πατρίδα του συγκροτήματος και ασημένιο στην Μεγάλη Βρετανία.
Τα φωνητικά για τον δίσκο ηχογραφήθηκαν στο στούντιο του Τρεντ Ρέζνορ στη Νέα Ορλεάνη, ενώ η μουσική ηχογραφήθηκε στο Ντάλας, απόδειξη της απομάκρυνσης του Άνσελμο από τα υπόλοιπα μέλη των Pantera. Στιχουργικά, υπήρξαν πολλές αναφορές στην χρήση ναρκωτικών, ιδιαίτερα σε κομμάτια όπως το "Suicide Note Pt. I", "Suicide Note Pt. II" και "Living Through Me (Hell's Wrath)". Το "Drag the Waters" αποτέλεσε το μοναδικό βίντεο-κλιπ του δίσκου και το μοναδικό κομμάτι που συμπεριλήφθηκε στην συλλογή του συγκροτήματος "The Best of Pantera: Far Beyond the Great Southern Cowboys' Vulgar Hits!". Το σόλο του κομματιού "Floods" θεωρήθηκε ένα από τα σπουδαιότερα του Dimebag Darrell, αφού το περιοδικό "Guitar World" το κατέταξε 15ο στην λίστα με τα εκατό καλύτερα σόλο κιθάρας όλων των εποχών.

Λίστα Τραγουδιών

1. The Great Southern Trendkill (Darrell, Paul, Anselmo, Brown) - 3:47

2. War Nerve (Darrell, Paul, Anselmo, Brown) - 4:53

3. Drag the Waters (Darrell, Paul, Anselmo, Brown) - 4:55

4. 10's (Darrell, Paul, Anselmo, Brown) - 4:49

5. 13 Steps to Nowhere (Darrell, Paul, Anselmo, Brown) - 3:37

6. Suicide Note Pt. I (Darrell, Paul, Anselmo, Brown) - 4:44

7. Suicide Note Pt. II (Darrell, Paul, Anselmo, Brown) - 4:19

8. Living Through Me (Hell's Wrath) (Darrell, Paul, Anselmo, Brown) - 4:50

9. Floods (Darrell, Paul, Anselmo, Brown) - 6:59

10. The Underground in America (Darrell, Paul, Anselmo, Brown) - 4:33

11. (Reprise) Sandblasted Skin (Darrell, Paul, Anselmo, Brown) - 5:39

Βραβεία

The Great Southern Trendkill (άλμπουμ)
Ηνωμένες Πολιτείες (RIAA Certification): Πλατινένιος 
Ηνωμένο Βασίλειο (BPI Certification): Ασημένιος